CELEX: 62014CA0406
Language: sl
Date: 2016-07-14 00:00:00
Title: Zadeva C-406/14: Sodba Sodišča (tretji senat) z dne 14. julija 2016 (predlog za sprejetje predhodne odločbe Wojewódzki Sąd Administracyjny w Warszawie – Poljska) – Wrocław – Miasto na prawach powiatu/Minister Infrastruktury i Rozwoju (Predhodno odločanje — Direktiva 2004/18/ES — Javna naročila gradenj — Zakonitost obveznosti, naložene ponudnikom, da določen odstotek naročila opravijo brez oddaje v podizvajanje — Uredba (ES) št. 1083/2006 — Splošne določbe o Evropskem skladu za regionalni razvoj, Evropskem socialnem skladu in Kohezijskem skladu — Obveznost držav članic za izvedbo finančnega popravka v zvezi z ugotovljenimi nepravilnostmi — Pojem „nepravilnost“ — Nujnost finančnega popravka v primeru kršitve prava Unije s področja oddaje javnih naročil)

12.9.2016   
            
            
               SL
            
            
               Uradni list Evropske unije
            
            
               C 335/5
            
         Sodba Sodišča (tretji senat) z dne 14. julija 2016 (predlog za sprejetje predhodne odločbe Wojewódzki Sąd Administracyjny w Warszawie – Poljska) – Wrocław – Miasto na prawach powiatu/Minister Infrastruktury i Rozwoju
   (Zadeva C-406/14) (1)
   
   ((Predhodno odločanje - Direktiva 2004/18/ES - Javna naročila gradenj - Zakonitost obveznosti, naložene ponudnikom, da določen odstotek naročila opravijo brez oddaje v podizvajanje - Uredba (ES) št. 1083/2006 - Splošne določbe o Evropskem skladu za regionalni razvoj, Evropskem socialnem skladu in Kohezijskem skladu - Obveznost držav članic za izvedbo finančnega popravka v zvezi z ugotovljenimi nepravilnostmi - Pojem „nepravilnost“ - Nujnost finančnega popravka v primeru kršitve prava Unije s področja oddaje javnih naročil))
   (2016/C 335/05)
   Jezik postopka: poljščina
   
      Predložitveno sodišče
   
   Wojewódzki Sąd Administracyjny w Warszawie
   
      Stranki v postopku v glavni stvari
   
   
      Tožeča stranka: Wrocław – Miasto na prawach powiatu
   
      Tožena stranka: Minister Infrastruktury i Rozwoju
   
      Izrek
   
   
               1.
            
            
               Direktivo 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev, kakor je bila spremenjena z Uredbo Komisije (ES) št. 2083/2005 z dne 19. decembra 2005, je treba razlagati tako, da naročnik s klavzulo v razpisni dokumentaciji za oddajo javnih naročil gradenj ne sme zahtevati, da bodoči izbrani ponudnik tega naročila z lastnimi sredstvi izvrši določen odstotek del, ki so predmet navedenega naročila.
            
         
               2.
            
            
               Člen 98 Uredbe (ES) št. 1083/2006 Sveta z dne 11. julija 2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu in razveljavitvi Uredbe (ES) št. 1260/1999 v povezavi s členom 2, točka 7, te uredbe je treba razlagati tako, da dejstvo, da je naročnik v okviru javnega naročila gradenj za projekt, ki je prejel finančno pomoč Unije, v nasprotju z Direktivo 2004/18 zahteval, da bodoči izbrani ponudnik z lastnimi sredstvi opravi vsaj 25 % teh del, pomeni „nepravilnost“ v smislu navedenega člena 2, točka 7, s katero je upravičena potreba po uporabi finančnega popravka na podlagi navedenega člena 98, če ni mogoče izključiti možnosti, da bo to neupoštevanje vplivalo na proračun zadevnega sklada. Znesek tega popravka je treba določiti ob upoštevanju vseh konkretnih upoštevnih okoliščin in pri tem upoštevati merila iz člena 98(2), prvi pododstavek, te uredbe, namreč naravo ugotovljene nepravilnosti, njeno resnost ter finančno izgubo zadevnega sklada.
            
         
      (1)  UL C 431, 1.12.2014.